Chained to the Rhythm

Chained to the Rhythm (בעברית: כבולה לקצב) הוא שיר של הזמרת האמריקאית קייטי פרי, השיר הוא הסינגל הראשון באלבום האולפן החמישי של פרי, Witness.

בשיר משתתף הזמר הג'מייקני סקיפ מארלי (הנכד של בוב מארלי), שכתב את השיר עם פרי, סיה, מקס מרטין ועלי פייאמי, בעוד המפיקים של השיר היו מקס מרטין ועלי פייאמי. קפיטול רקורדס הוציאה את השיר ב-10 בפברואר 2017 כאופציה להורדה דיגיטלית.

"Chained to the Rhythm" הוא שיר ריקודים ושיר דיסקו, עם מילים על מודעות חברתית. הוצאתו של הקליפ הייתה ב-21 בפברואר 2017, עם מתיו קלון כמנהל. הקליפ מראה את פרי בפארק שעשועים בשם "Oblivia". היא ומארלי קידמו את השיר עם הופעות חיות בטקס ה-59 בגראמי השנתי, ובנוסף בטקס פרסי בריט 2017, ובטקס של iHeartRadio 2017.

וידאו קליפ 
ב-18 בפברואר 2017, פרי פרסמה תצוגה מקדימה של הווידאו קליפ באתרי האינטרנט ובתצוגה היה ניתן לראות את השינוי של פרי, ובנוסף אמרה כי "היא רוצה לעורר את האנשים לגבי המצב שהעולם נמצא בו כיום". ב-21 בפברואר באותה שנה, הוציאה פרי את הווידאו קליפ הרשמי בערוץ ה-Vevo שלה. הווידאו קליפ צולם בפארק השעשועים "Six Flags Magic Mountain" שבסנטה קלריטה, קליפורניה. בווידאו קליפ ניתן לראות את פרי כאשר היא נוסעת ברכבת ההרים, בתוך פארק שעשועים עתידני בשם "Oblivia". על פי גיל קאופמן ממגזין הבילבורד נאמר כי: "בווידאו קליפ יש מספר רמזים לא כל כך ברורים על רגשותיה של פרי על המצב הפוליטי הנוכחי במדינה". הווידאו קליפ נכון ל-26 ביוני 2017, צבר קרוב ל-300 מיליון צפיות והוא הווידאו קליפ ה-17 הנצפה ביותר ב-2017, והוא הווידאו קליפ ה-13 הנצפה ביותר של הזמרת.

מיקומי שיא 
השיר הגיע למקום הראשון במצעדים בקרואטיה, הונגריה, לטביה, מקסיקו, פולין וסלובניה, והוא הגיע לחמישה הפותחת בארגנטינה, אוסטרליה, קנדה, ישראל, לבנון, ספרד, סלובקיה, בריטניה וארצות הברית. השיר הגיע לעשירייה הראשונה באוסטריה, בלגיה, צ'כיה, דנמרק, פינלנד, צרפת, גרמניה, יוון, אירלנד, איטליה, לוקסמבורג, הולנד, ניו זילנד, נורווגיה, שוודיה ושווייץ.

קישורים חיצוניים

הערות שוליים

שירי 2017
סינגלים מ-2017
שירי קייטי פרי
שירים באנגלית
שירים שנכתבו על ידי מקס מרטין
שירים שנכתבו על ידי סיה
שירים שנכתבו על ידי עלי פייאמי
שירים שנכתבו על ידי קייטי פרי
שירים שהופקו על ידי מקס מרטין
שירים על מוזיקה
שירי דאנסהול
שירי דיסקו אמריקאיים
סינגלים שהגיעו למקום הראשון בפולין
סינגלים בהוצאת קפיטול רקורדס